EkBass/fiwiki-20250220-pages-articles huggingface dataset:
Fiserv

Fiserv Inc. on yhdysvaltalainen Fortune 500 -listan yritys, joka tuottaa ohjelmistoja ja palveluita rahoitus- ja vakuutusalan yrityksille. Yrityksen päätoimialoja ovat tilitapahtumien käsittely, palveluiden ulkoistaminen sekä ohjelmisto- ja rahoituspalvelut. Yrityksen liikevaihto 31. joulukuuta 2006 päättyneellä tilikaudella oli 4,5 miljardia Yhdysvaltain dollaria ja liikevoitto 450 miljoonaa dollaria. Fiservin taseen loppusumma oli 6,2 miljardia dollaria ja sillä oli noin 23 000 työntekijää vuoden 2006 lopussa. Fiserv on perustettu vuonna 1984 ja listattu NASDAQ:issa vuodesta 1986 alkaen. Yrityksen pääkonttori sijaitsee Brookfieldissä Wisconsinissa. Fiservin pääjohtajana on toiminut vuodesta 2005 Jeffery Yabuki ja hallituksen puheenjohtaja vuodesta 1995 Donald Dillon. == Lähteet == == Aiheesta muualla == * Virallinen sivusto Luokka:Yhdysvaltalaiset pörssiyhtiöt Luokka:Yhdysvaltalaiset finanssipalveluyhtiöt
Universalismi

Universalismi viittaa käsitteisiin ja oppeihin, jotka soveltuvat kaikkiin ihmisiin tai asioihin aina ja kaikissa tilanteissa. == Filosofiassa == * Luonnonoikeudet, universaalit oikeudet. * Moraalinen universalismi tai moraalinen absolutismi. * Universaalisuus, universaalit totuudet. * Universaali, määrätön abstrakti olio. == Teologiassa == * Universalismi kristinuskossa, oppi jonka mukaan kaikki pelastuvat. Luokka:Filosofian termit
Andrei Platonov

Andrei Platonovitš Platonov (), oik. Andrei Klimentov, (ven. Андрей Климентов); salanimiä F. Tšelovekov ja A. Firsov; ( 28. elokuuta (J: 16. elokuuta) 1899 Voronež, Venäjän keisarikunta – 5. tammikuuta 1951 Moskova, Neuvostoliitto) oli neuvostovenäläinen kirjailija. Hänen teoksensa ennakoivat eksistentialismia. Platonov kuului ensimmäisiin kirjailijoihin, jotka tulivat esiin vuoden 1917 vallankumouksen jälkeen. Huolimatta kommunistitaustastaan hän suhtautui epäilevästi kollektivisointiin ja stalinistien toimintatapoihin. Hänen tunnetuimpiin teoksiinsa kuuluu dystopiaa kuvaava romaani Tševengur (1929, 1972). Platonova joutui epäsuosioon 1929 ilmestyneen kertomuksen "Usomnivšijsja Makar" vuoksi. Tševengur kiellettiin, mutta se julkaistiin vuonna 1972 lännessä ja vasta 1988 Neuvostoliitossa. Samoin kävi pienoisromaaneille Monttu ja Juveniilimeri. Hän julkaisi salanimillä esseitä läntisistä kirjailijoista. Hänen nimensä poistettiin 1946 kommunistipuolueen määräyksestä neuvostokirjallisuudesta. Nimi palautettiin Stalinin kuoltua. == Suomennetut teokset == *Džan – matkalla onneen. Suom. Ulla-Liisa Heino Helsinki: Kansankulttuuri, 1982 ISBN 951-615-319-4 * Sydän paikallaan: novelleja ja kertomuksia. Suom. Ulla-Liisa Heino. Moskova: Raduga, 1985 ISBN 5-05-000357-1 *Monttu ; Juveniilimeri (Kotlovan ; Juvenilnoe more). Suom. Ulla-Liisa Heino. Helsinki: SN-kirjat, 1989 ISBN 951-615-681-9 * Tševengur (Čevengur). Suom. Ulla-Liisa Heino. Helsinki: SN-kirjat, 1990 ISBN 951-615-678-9 ==Lähteet== Luokka:Venäläiset kirjailijat Luokka:Vuonna 1899 syntyneet Luokka:Vuonna 1951 kuolleet
Newportin piirikunta

thumb|300px|Newportin piirikunnan kartta. Newportin piirikunta on yksi Yhdysvaltain Rhode Islandin osavaltion viidestä piirikunnasta. Sen suurin kaupunki on Newport. Vuoden 2010 väestönlaskennassa piirikunnan asukasluku oli 82 888. Sen pinta-ala on 812 neliökilometriä, josta vettä on 543 neliökilometriä. Asukastiheys piirikunnassa on 308 as./km². Piirikunta koostuu saarista Aquidneck Island (viralliselta nimeltään Rhode Island), Conanicut Island ja Prudence Island sekä mantereisen Rhode Islandin itäisestä osasta. Vuoden 2000 väestönlaskennan mukaan 92 prosenttia asukkaista puhui äidinkielenään englantia, 2,3 prosenttia espanjaa, 2,1 prosenttia portugalia ja 1,3 prosenttia ranskaa. == Kaupungit == * Jamestown * Little Compton * Middletown * Newport * Portsmouth * Tiverton == Lähteet == == Aiheesta muualla == Luokka:Rhode Islandin piirikunnat
Franz Künstler

Franz Künstler (24. heinäkuuta 1900 - 27\. toukokuuta 2008) oli yksi viimeisistä elossa olleista ensimmäisen maailmansodan veteraaneista ja Itävalta-Unkarin viimeinen elossa ollut. Künstler oli unkarinsaksalainen. Hän liittyi Itävalta-Unkarin armeijaan helmikuussa ja palveli Italian rintamalla marraskuussa 1918. Hän oli myös lähetti toisessa maailmansodassa kuuden kuukauden ajan Ukrainassa. Toisen maailmansodan jälkeen Künstler, kuten monet unkarinsaksalaiset, karkotettiin maasta. Hän vietti 100-vuotispäiväänsä kesällä 2000 ja asui Niederstettenissa, Baden-Württembergissä, Saksassa, jossa toimi museon oppaana. Hän katsoi olevansa enemmän saksalainen kuin unkarilainen, ja hänellä oli ollut vuodesta 1946 Saksan kansalaisuus. Künstler kuoli 27. toukokuuta 2008 107-vuotiaana. Luokka:Yli satavuotiaiksi eläneet saksalaiset Luokka:Saksalaiset ensimmäisen maailmansodan sotilaat Luokka:Vuonna 1900 syntyneet Luokka:Vuonna 2008 kuolleet
Lazare Ponticelli

Lazare Ponticelli (7. joulukuuta 1897 – 12. maaliskuuta 2008) oli viimeinen ranskalainen ensimmäisen maailmansodan veteraani. Hän syntyi Italiassa, mutta muutti vuonna 1907 Ranskaan ja oli kuolinhetkellään vanhin Italiassa syntynyt mies. Ponticelli ristittiin Làzarroksi, mutta hän käytti ranskalaista kirjoitusasua. Hän liittyi vuonna 1914 Ranskan muukalaislegioonaan ja haavoittui pian palvelukseen astumisensa jälkeen. Hän taisteli saksalaisia vastaan ja siirtyi Italian armeijaan vuonna 1915. Hän haavoittui jälleen taistelussa Itävaltaa vastaan Tirolissa. Lazare Ponticelli täytti 100 vuotta joulukuussa 1997 ja kuoli vuonna 2008 110 vuoden ikäisenä. ==Aiheesta muualla== * Lazare Ponticellin muistokirjoitus Helsingin Sanomissa Luokka:Italialaiset sotilaat Luokka:Ranskalaiset sotilaat Luokka:Ranskan muukalaislegioonan sotilaat Luokka:Vuonna 1897 syntyneet Luokka:Vuonna 2008 kuolleet Luokka:Yli 110-vuotiaiksi eläneet ranskalaiset
Sokker

Sokker on selainpohjainen verkossa pelattava jalkapallomanageripeli. Se kehitettiin Puolassa ja julkaistiin helmikuussa 2004. Se oli eräs ensimmäisiä menestyneitä flash-pohjaisia pelejä. Luokka:Jalkapalloaiheiset pelit
Yakup Satar

Yakup Satar (11. maaliskuuta 1898 - 2\. huhtikuuta 2008) oli pisimpään elänyt Turkin armeijan veteraani ensimmäisestä maailmansodasta. Hän liittyi armeijaan vuonna 1915 ja joutui 23. helmikuuta 1917 brittien vangitsemaksi. Ensimmäisen maailmansodan jälkeen hän palveli Turkin itsenäisyyssodassa. Satar asui Eskişehirissä. Hän täytti 110 vuotta maaliskuussa 2008\. Luokka:Turkkilaiset sotilaat Luokka:Yli 110-vuotiaiksi eläneet turkkilaiset Luokka:Vuonna 1898 syntyneet Luokka:Vuonna 2008 kuolleet
Justin Tuveri

Justin Tuveri (15. toukokuuta 1898 – 5. lokakuuta 2007) oli yksi pisimpään eläneistä ensimmäisen maailmansodan veteraaneista. Hän syntyi Italiassa, palveli Italian armeijassa vuodesta 1917 ja osallistui taisteluihin mm. Sassarissa. Benito Mussolinin noustua valtaan Tuveri muutti Ranskaan. Hänellä oli maan kansalaisuus vuodesta 1940. Tuveri kuoli Saint-Tropez'ssa, Ranskassa 5. lokakuuta 2007. Hän oli kuollessaan 109 vuoden ikäinen. Luokka:Vuonna 1898 syntyneet Luokka:Vuonna 2007 kuolleet Luokka:Yli satavuotiaiksi eläneet ranskalaiset
Francesco Domenico Chiarello

Francesco Domenico Chiarello (5. marraskuuta 1898 – 27. kesäkuuta 2008) oli viimeisiä elossa olleita ensimmäisen maailmansodan veteraaneja. Hän liittyi Italian armeijaan vuonna 1918 ja sai malarian matkallaan Tarantosta Albaniaan. Hän kuitenkin palveli armeijassa vielä kahden vuoden ajan. Chiarello oli ensimmäisen maailmansodan jälkeen naimisissa ja piti omaa maatilaansa, mutta päätyi taistelemaan myös toiseen maailmansotaan Reggio Calabriaan. Chiarello oli mukana ensimmäisen maailmansodan Vittorio Veneton taistelussa 1918. Hän oli kuollessaan 109-vuotias. Luokka:Yli satavuotiaiksi eläneet italialaiset Luokka:Vuonna 1898 syntyneet Luokka:Vuonna 2008 kuolleet
Gladys Powers

Gladys Powers (10. toukokuuta 1899 – 15. elokuuta 2008) oli brittiläissyntyinen kanadalainen, jota pidettiin Charlotte Wintersin kuoltua 109-vuotiaana 15. elokuuta 2008 viimeisenä elävänä ensimmäisen maailmansodan naisveteraanina. Myöhemmin saatiin tietää myös kahdesta muusta elossa olevasta naisveteraanista, Ivy Campanysta (k. 19.12.2008) ja Florence Greenistä, joka on nykyään (2011) viimeinen elossa oleva ensimmäisen maailmansodan naisveteraani ja Claude Choulesin kuoltua myös viimeinen veteraani.http://www.lynnnews.co.uk/news/at_108_florence_green_is_britain_s_oldest_war_vet_1_537424 Powers asui Kanadassa vuodesta 1920 ja eli kuolemaansa saakka Abbotsfordissa, Brittiläisessä Kolumbiassa. Hän oli kuollessaan peräti 109-vuotias. John Babcock oli viimeinen elossa ollut kanadalainen (mies)veteraani. ==Lähteet== Luokka:Brittiläiset ensimmäisen maailmansodan sotilaat Luokka:Kanadalaiset sotilaat Luokka:Yli satavuotiaiksi eläneet brittiläiset Luokka:Yli satavuotiaiksi eläneet kanadalaiset Luokka:Vuonna 1899 syntyneet Luokka:Vuonna 2008 kuolleet
Harry Richard Landis

Harry Richard Landis (12. joulukuuta 1899 – 4. helmikuuta 2008) oli viimeisiä ensimmäisen maailmansodan veteraaneja. Hän eli vanhuudessaan floridalaisessa hoitokodissa varsin terveenä; hänen lääkityksensä muodostivat silmätipat ja vitamiinit.http://www2.tbo.com/content/2008/feb/06/1-known-wwi-veteran-left- after-sun-city-center-man/?news-breaking Myös hänen vaimonsa eli saavuttaakseen sadan vuoden iän. Landis syntyi Jason ja Alice Landisin kahdeksasta lapsesta seitsemänneksi. Hän vietti lapsuutensa perheen maatilalla Missourissa, Yhdysvalloissa. Landis liittyi armeijaan lokakuussa 1918, hieman ennen sodan loppumista. Hän selvisi samaan aikaan myös espanjantautipandemiasta. Landis oli kuollessaan 108-vuotiaana yksi kahdesta elossa olevasta syntyperäisestä ensimmäisen maailmansodan yhdysvaltalaisveteraanista. Toinen oli Frank Buckles. John Babcock puolestaan on yhdysvaltalaistunut kanadalainen. == Lähteet == Luokka:Yhdysvaltalaiset sotilaat Luokka:Yli satavuotiaiksi eläneet yhdysvaltalaiset Luokka:Vuonna 1899 syntyneet Luokka:Vuonna 2008 kuolleet
Hälytys 911

Hälytys 911 (alkuperäiseltä nimeltä Rescue 911) oli yhdysvaltalainen CBS:n tuottama vuosina 1989–1996 valmistunut dokumentaarinen draamasarja. Sarjaa tehtiin kokonaisuudessaan seitsemän tuotantokautta, joka kattoi yhteensä 186 jaksoa, ja kaksi erikoisohjelmaa. Ohjelmaa juonsi koko sen elinkaaren ajan William Shatner. Sarja kertoi Yhdysvalloissa tapahtuneista tapaturmista ja rikoksista. Ohjelmassa oli simuloitu todellisia onnettomuustilanteita näyttelijöiden ja rekvisiitan avulla. Samalla haastateltiin myös kyseisessä tilanteessa olleita uhreja ja osallisia. Yhdessä jaksossa oli aina useimmiten neljä tarinaa, ja usein annettiin ohjeita, miten onnettomuuksissa tai vaaratilanteissa on toimittava. ==Sarja Suomessa== Suomessa sarjaa esitti ensimmäisenä Kolmoskanava vuonna 1992. Kolmoskanavan lopettamisen jälkeen sarjan esittäminen jatkui MTV3-kanavalla vuosina 1993–1995. Sarjan ensiesityksen aikaan jotkut ihmiset sekoittivat oikean käytössä olevan hätänumeron Suomessa (000 vuoden 1992 loppuun asti ja vuoden 1993 alusta lukien 112), ja usein hätäpuhelua soittaessa näppäilivät puhelimeen ohjelman nimessä olevan 911-numeron, jonka takia puhelut eivät yhdistyneet hätäkeskukseen. Sarjan nimessä oleva hälytysnumero 911 on käytössä muun muassa Yhdysvalloissa ja Kanadassa. Suomessa sarjan televisioesityksessä viimeisimpinä vuosina ohjelman lopussa esitettiin usein mainos, jossa kerrottiin, että Suomessa hätätilanteissa tulee soittaa hätänumeroon 112. ==Lähteet== Luokka:1980-luvun televisiosarjat Luokka:1990-luvun yhdysvaltalaiset televisiosarjat Luokka:CBS:n televisio-ohjelmat
Erich Kästner (ensimmäisen maailmansodan veteraani)

Erich Kästner (10. maaliskuuta 1900 – 1. tammikuuta 2008) oli pitkäikäinen saksalainen. Hänestä tuli William Seegersin kuoltua heinäkuussa 2007 viimeinen elossa oleva ensimmäisen maailmansodan veteraani Saksan armeijasta. Kästner liittyi armeijaan heinäkuussa 1918. Hän oli lakitieteen tohtori ja eli vanhuudessaan poikansa perheen kanssa Hannoverissa. Hän jäi leskeksi vaimon kuoltua 102-vuotiaana 2003 ja eli itse 107-vuotiaaksi. ==Aiheesta muualla== * http://einestages.spiegel.de/static/topicalbumbackground/1280/der_leise_tod_des_letzten_veteranen.html Luokka:Saksalaiset ensimmäisen maailmansodan sotilaat Luokka:Saksalaiset toisen maailmansodan sotilaat Luokka:Yli satavuotiaiksi eläneet saksalaiset Luokka:Vuonna 1900 syntyneet Luokka:Vuonna 2008 kuolleet
Kopet

Kopet oli 1960-luvun lopulla toiminut lappeenrantalainen soul-yhtye. Aluksi Vanhat Kopet -nimellä toimineen yhtyeen kokoonpanoon kuuluivat trumpetisti Pave Maijanen, rumpali Kari Salo, basisti Hannu "Hemppa" Helkiö, kitaristi Matti "Samppa" Huovilainen, urkuri Tauno Savioja sekä saksofonistit Arska Ollikainen ja Sakari "Sakke" Mahkonen. Maijanen vastasi useimmista lauluosuuksista. Kopet voitti vuonna 1968 Tampereen jäähallissa järjestetyn Intro-lehden sponsoroiman Suuren Karvapäiden Kilpailun. Vuonna 1969 yhtye esiintyi Yleisradion Poppop-ohjelmassa. Samana vuonna Kopet voitti myös Vaasassa järjestetyn Pop SM 69 -kilpailun, joka oli ensimmäinen valtakunnallinen radioitu bändikilpailu. Esiintyminen Vaasassa jäi kuitenkin erääksi yhtyeen viimeisistä keikoista. == Lähteet == Luokka:Lappeenrannan musiikki Luokka:Suomalaiset yhtyeet
Sydney Lucas

Sydney ("Syd") Lucas (21. syyskuuta 1900 Leicester, Englanti - 4\. marraskuuta 2008 Melbourne, Australia) oli englantilaissyntyinen veteraani ensimmäisestä maailmansodasta. Hän liittyi armeijaan elokuussa 1918, mutta ei ehtinyt osallistua varsinaiseen taisteluun. Lucas muutti vuonna 1928 Australiaan. Hän liittyi Australian armeijaan ja tuli toisessa maailmansodassa lähetetyksi Palestiinaan. Hän kuitenkin sai umpisuolen tulehduksen eikä ollut leikkauksen jälkeen riittävässä kunnossa taistellakseen Kreetalla. Toisen maailmansodan loppuvaiheissa Lucas vartioi saksalaisia ja italialaisia sotavankeja, jotka tuotiin RMS Queen Maryllä Australiaan. Luokka:Brittiläiset ensimmäisen maailmansodan sotilaat Luokka:Australialaiset sotilaat Luokka:Vuonna 1900 syntyneet Luokka:Vuonna 2008 kuolleet Luokka:Yli satavuotiaiksi eläneet australialaiset
Fearrage

__NOTOC__ Fearrage on Pain Confessorin toinen studioalbumi, joka julkaistiin 1. maaliskuuta 2006. Albumi debytoi Suomen virallisen listan sijalla 26. == Kappaleet == # # # # # # # # # # # == Kokoonpano == * Markku Kivistö – laulu * Vesa Säkkinen – rytmikitara * Tuomas Kuusinen – soolo- ja rytmikitara * Mikko Kivistö – basso, taustalaulu * Mikko Laihanen – rummut * Pasi Laihanen – kosketinsoittimet === Muut === * Janne Saksa – äänitys ja miksaus, taustalaulut * Rainer Nygård – taustalaulut * Svante Forsbäck – masterointi * Miikka Tikka – kansien suunnittelu == Arvostelut == * Desibeli.net: Desibeli.net: Levyarvio * Imperiumi: 8/10 * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Vuoden 2006 albumit Luokka:Pain Confessorin albumit Luokka:Janne Saksan tuottamat albumit
Bill Stone

William ”Bill” Stone (23. syyskuuta 1900 - 10\. tammikuuta 2009) oli englantilainen veteraani ensimmäisestä maailmansodasta. Stone oli yksi vanhempiensa neljästätoista lapsesta. Hän liittyi Royal Navyyn 1918, jossa pysyi ensimmäisen maailmansodan jälkeen. Hän palveli laivastossa myös toisessa maailmansodassa, jossa hän selvisi kahdesta torpedoinnista. Sodan jälkeen hän piti yllä omaa parturiyritystään, jossa hän myi myös tupakkatuotteita. Stonelle myönnettiin useita tunnustuksia, kuten Britannian sotamitali, Atlantic Star, Africa Service Medal ja Puolustusmitali. Hän oli myös Kunnialegioonan jäsen ja esiintyi julkisuudessa vielä 2000-luvulla. == Katso myös == * Viimeiset ensimmäisen maailmansodan veteraanit maittain Luokka:Brittiläiset sotilaat Luokka:Yli satavuotiaiksi eläneet brittiläiset Luokka:Vuonna 1900 syntyneet Luokka:Vuonna 2009 kuolleet
Carmelo Bertolami

Carmelo Bertolami (8. joulukuuta 1900 – marraskuu 2007) oli italialainen ensimmäisen maailmansodan veteraani. Hänet kutsuttiin suorittamaan asepalvelusta maaliskuussa 1917, mutta hän joutui kaapatuksi Faverassa eikä ehtinyt siten taistella. Luokka:Yli satavuotiaiksi eläneet italialaiset Luokka:Vuonna 1900 syntyneet Luokka:Vuonna 2007 kuolleet
Eufemia von Adlersfeld-Ballestrem

Eufemia von Adlersfeld-Ballestrem (18. elokuuta 1854 Racibórz – 26. huhtikuuta 1941 München) oli saksalainen kirjailija. == Teokset == * Haideröslein (1880) * Trix (n. 1890) * Katechismus des guten Tons und der feinen Sitte (1892) * Komtesse Käthe (1895) * Komtesse Käthe in der Ehe (1899) * Lady Melusine (1878) * Pension Malepartus (1901) * Djavahir (1906)) * Die Falkner vom Falkenhof (n. 1906) * Maria Schnee (1907) * Die Dame in Gelb (1908) * Palazzo Iràn (1909) * Ihre Majestät (1910) * Schloß Monrepos (1911) * Ave Carissima (n. 1913) * Die Erzählungen der Elf (1917) * Der Amönenhof (1918) * Phoebe, die Strahlende (1918) * Diplomaten (n. 1919) * Die Fliege im Bernstein (1919) * Das Rosa-Zimmer (1920) * Windmüllergeschichten (1921) * Die Nichte aus Florida (1922) * Das Loch im Mantel (1923) * Chrysantis Oleander (1924) * Die Gründe des Doktor Pompeo Carcioffi (1925) * Der Kerl und die Anderen (1925) * Weiße Tauben (1925) * Der Maskenball in der Ca'Torcelli (1926) * Der Dritte (1928) * Gefüllte Datteln (1930) * Povera Farfalla (1931) * Die Spinne, das Netz, und Anneliese Holderbusch (1932) * Über Nacht (1933) * Warum keine Glyzinen? (1935) * Schwarze Opale (1938) == Lähteet == Adlersfeld-Ballestrem, Eufemia von Adlersfeld-Ballestrem, Eufemia von Adlersfeld-Ballestrem, Eufemia von
Turmoil

__NOTOC__ Turmoil on Pain Confessorin esikoisalbumi, joka julkaistiin 8. syyskuuta 2004. Kappaleesta ”Lake of Regret” kuvattiin musiikkivideo. == Kappaleet == # # # # # # # # # # # == Kokoonpano == * Markku Kivistö – laulu * Vesa Säkkinen – kitarat * Tuomas Kuusinen – kitarat * Mikko Kivistö – basso * Mikko Laihanen – rummut * Pasi Laihanen – kosketinsoittimet === Muut === * Janne Saksa – äänittäjä, miksaaja * Thomas Eberger – masteroija (Cutting Room, Tukholma) * Miikka Tikka – kansien suunnittelu == Arvostelut == * Desibeli.net: Desibeli.net * Imperiumi.net: Imperiumi.net * Soundi: Soundi == Lähteet == == Aiheesta muualla == * * Luokka:Vuoden 2004 esikoisalbumit Luokka:Pain Confessorin albumit Luokka:Janne Saksan tuottamat albumit
Frank Buckles

Frank Woodruff Buckles (1. helmikuuta 1901 Harrisonin piirikunta, Missouri, Yhdysvallat – 27. helmikuuta 2011 Yhdysvallat) oli 110-vuotiaana viimeinen elossa ollut Yhdysvalloissa syntynyt ensimmäisen maailmansodan veteraani. Buckles aloitti palvelun huhtikuussa 1917 ja sai asemapaikat Yhdysvalloissa, Britanniassa, Saksassa ja Ranskassa. Ranskassa hän toimi vuodesta 1917 autonkuljettajana ja varastomiehenä, ja rauhan jälkeen hän sai tehtäväkseen toimittaa saksalaisia sotavankeja takaisin kotimaahan. Ennen vapautumistaan palvelusta vuonna 1920 Buckles yleni korpraaliksi. Ollessaan toisen maailmansodan aikana liikematkalla Filippiineillä hän joutui kolmeksi ja puoleksi vuodeksi japanilaisten vankileirilleEnsimmäisen maailmansodan viimeinen veteraani kuoli Yhdysvalloissa, Helsingin Sanomat 1.3.2011 sivu B 1. Ranskan presidentti Jacques Chirac myönsi Bucklesille Kunnialegioonan kunniamerkin. Buckles asui Charles Townissa Länsi-Virginiassa. ==Lähteet== Luokka:Yhdysvaltalaiset sotilaat Luokka:Yli 110-vuotiaiksi eläneet yhdysvaltalaiset Luokka:Vuonna 1901 syntyneet Luokka:Vuonna 2011 kuolleet
Claude Choules

Claude Stanley Choules (3. maaliskuuta 1901 Pershore, Worcestershire – 5. toukokuuta 2011 Perth, Länsi-Australia) oli brittiläissyntyinen ensimmäisen maailmansodan veteraani. Hän liittyi Royal Navyyn 1916 ja palveli ensimmäisessä maailmansodassa HMS Revenge -taistelulaivalla, mutta muutti sittemmin Australiaan. Choules palveli vuoteen 1931 asti Australian kuninkaallisen laivaston HMAS Canberra -risteilijällä. Choules palveli toisessa maailmansodassa ja jätti Australian kuninkaallisen laivaston vasta vuonna 1956. Choules oli 110 vuoden ikäisenä viimeinen elossa ollut Australiassa elänyt ensimmäisen maailmansodan veteraani, maailman viimeinen miespuolinen ensimmäisen maailmansodan veteraani ja maailman viimeinen taistelutehtäviin osallistunut ensimmäisen maailmansodan veteraani. Choules inhosi sotaa ja osallistui ANZAC-päivän paraatiin vain käskystä. Choulesin lapsenlapsi on kohtalaisen tunnettu taidemaalari Lindsay Pow (s. 1955), joka maalasi 1970-luvulla myös sarjan nuoren isoisänsä valokuvan ympärille keskittyviä teoksia.http://www.uwa.edu.au/media/statements/media_statements_2006/february/world_war_i_veteran_at_uwa_art_show_opening == Katso myös == * Viimeiset ensimmäisen maailmansodan veteraanit maittain == Lähteet == == Aiheesta muualla == * Ensimmäisen maailmansodan viimeinen taistelija kuollut - Yle.fi Uutiset (5.5.2011) * Ilta-Sanomat: Enää kolme ensimmäisen maailmansodan veteraania elossa (27.7.2009) Luokka:Brittiläiset ensimmäisen maailmansodan sotilaat Luokka:Australialaiset sotilaat Luokka:Yli 110-vuotiaiksi eläneet brittiläiset Luokka:Yli 110-vuotiaiksi eläneet australialaiset Luokka:Vuonna 1901 syntyneet Luokka:Vuonna 2011 kuolleet
Stanisław Wycech

Stanisław Wycech (27. kesäkuuta 1902 - 12\. tammikuuta 2008) oli puolalainen ensimmäisen maailmansodan veteraani. Hän palveli armeijassa vuodesta 1917 ja eli vanhuusiällään Varsovassa. Hänen sotilasarvonsa oli kapteeni. Wycech kuoli 105 vuoden ikäisenä tammikuussa 2008. Luokka:Puolalaiset sotilaat Luokka:Yli satavuotiaiksi eläneet puolalaiset Luokka:Vuonna 1902 syntyneet Luokka:Vuonna 2008 kuolleet
Jerry Ahern

Jerry Ahern (oik. Jerome Morrell Ahern, 1946 – 24. heinäkuuta 2012) oli yhdysvaltalainen tieteiskirjailija, joka tunnetaan parhaiten Voittaja- sarjastaan (). Ahernin teoksia on julkaistu suomeksi kioskipokkarisarjoissa. Osan teoksistaan Ahern kirjoitti yhdessä vaimonsa Sharon Ahernin kanssa. == Lähteet== == Aiheesta muualla == * Luokka:Yhdysvaltalaiset tieteiskirjailijat Luokka:Vuonna 1946 syntyneet Luokka:Vuonna 2012 kuolleet
Nilgiri Mountain Railway

Nilgiri Mountain Railway (NMR) on rautatie Intiassa, Tamil Nadun osavaltiossa. Vajaan 46 kilometrin pituinen rata yhdistää 326 metrin korkeudessa olevan Mettupalayamin 2 203 metrin korkeudessa sijaitsevaan Udagamandalamiin Nilgirivuorille. Rata on Aasian jyrkin ja se käyttää ainutlaatuista hammastankokoneistoa. Rata muodostaa yhdessä Darjeelingin rautatien kanssa UNESCOn maailmanperintöluettelon kohteen. Rata voidaan jakaa kolmeen osaan. Ensimmäinen osa on noin seitsemän kilometriä Mettupalayamista Kallariin. Juna kulkee läpi Tamil Nadun keskustasangon ja ohittaa arekapalmuplantaaseja. Toisessa vaiheessa rata nousee 19 kilometrin matkalla 1 330 metriä Kallarista Coonooriin. Tässä osassa käytetään hammasrattaita nousemiseen. Lisäksi 19 kilometrin matkalla on 208 kurvia ja 13 tunnelia sekä puolitunneli, jossa juna kulkee osittain kallion sisässä. Rata menee lähes asumattomassa sademetsässä ja viimeisten viiden kilometrin aikana vaunuista on hienot näkymät jyrkänteeseen, josta juna on noussut. Radan kolmas osa nousee vielä Coonoorista noin 900 metriä 18 kilometrin matkalla. Tässä osassa on radan pisin tunneli, joka on 282 metriä pitkä. Ensimmäisellä ja viimeisellä pätkällä junan suurin sallittu nopeus on 30 km/h, kun toisessa osassa tämä on vain 13 km/h. == Historia == thumb|210px|Laatta, joka kunnioittaa radan valintaa UNESCOn maailmanperintökohteeksi, Coonoorin asemalla. Ensimmäiset suunnitelmat radasta Nilgirivuoristoon tehtiin jo 1854, mutta vasta 45 vuotta myöhemmin ensimmäinen juna nousi mäkiä ylös. Rata Mettupalayamiin vuorten juurelle oli valmis vuonna 1873, mutta ongelmaksi muodostui nousu Coonooriin ja härkävankkureiden sekä ponien korvaaminen. Vuonna 1873 piirikunnan insinööri J. L. L. Morant ehdotti hammasrataa. Ensimmäiset ehdotukset kuitenkin hylättiin. Vuonna 1882 sveitsiläinen keksijä Riggenbach ehdotti Rigi- systeemiä ja lopulta neljä vuotta myöhemmin työt aloitettiin. Coonooriin päästiin vuonna 1899 ja rata laajennettiin nykyiseen mittaansa Udagamandalamiin vuonna 1908. == Lähteet == == Aiheesta muualla == *Darjeelingin ja Nilgirin vuoristorautatiet UNESCOn sivuilla Luokka:Tamil Nadu Luokka:Intian rataverkko Luokka:Unescon maailmanperintökohteet Intiassa
Joan Aiken

Joan Delano Aiken (4. syyskuuta 1924 Rye, East Sussex – 4. tammikuuta 2004) oli englantilainen kirjailija. Hänen isänsä oli runoilija Conrad Aiken ja hänen sisarensa Jane Aiken Hodge oli myös kirjailija. Aiken julkaisi etupäässä lastenkirjallisuutta ja jännityskirjallisuutta. Hän sai Guardian-palkinnon vuonna 1969 ja Edgar Allan Poe -palkinnon vuonna 1972. Hänen rikosromaaneistaan on suomennettu Vihan kylvö (1967). ==Suomennetut teokset== * (2. painos 1994, ISBN 951-0-01057-X.) * * Luokka:Englantilaiset jännityskirjailijat Luokka:Englantilaiset lasten- ja nuortenkirjailijat Luokka:Vuonna 1924 syntyneet Luokka:Vuonna 2004 kuolleet
Kalevan kisat 2007

Kalevan kisat vuonna 2007 järjestettiin 3.–5. elokuuta Lappeenrannassa Kimpisen urheilukentällä. Kisoihin ilmoittautui 629 urheilijaa. Järjestyksessään sadansia kisoja seurasi järjestäjien mukaan paikan päällä noin 21 000 katsojaa. Uuden Kalevan kisojen ennätyksen keihäässä (89,43 m) heittänyt Tero Pitkämäki voitti Uusi Sampo -maljan kisojen parhaana urheilijana toisen kerran peräkkäin. Kalevan maljaa tavoittelevista joukkueista eniten pisteitä näissä Kalevan kisoissa saivat Lahden Ahkera (96 pistettä), Helsingin Kisa-Veikot (74) ja Tampereen Pyrintö (46). Kalevan maljan kokonaistilanne oli kisojen jälkeen tasan Lahden Ahkeran ja Helsingin Kisa-Veikkojen kesken, molemmilla oli 211 pistettä.Lum.fi: Kalevan kisojen yleisötavoite täyttyi , 5.8.2007, viitattu 5.8.2007 Lum.fi: Yli kuusisataa urheilijaa kamppailee suomenmestaruuksista , 28.7.2007, viitattu 5.8.2007 Sul.fi: Tero Pitkämäki heitti jälleen Kalevan kisojen ennätyksen, 5.8.2007, viitattu 5.8.2007 Sul.fi: Kalevan maljassa tasatilanne!, 6.8.2007, viitattu 9.8.2007 - "Kalevan kisojen pisteet: 1) LA 96, 2) HKV 74, 3) TP 46, 4) TuUL 45, 5) VU 44, 6) JKU 41, 7) JärvPa 40, 8) JoKa 38, 9-10) KokkVe ja OP 37." Kalevan Maljan pistetilanne , 5.8.2007, viitattu 6.8.2007 Urheilijoiden saavuttamat tulokset vaikuttivat Suomen yleisurheilujoukkueen valintoihin Osakan MM-kisoihin. ==Mitalistit== === Miehet === ==== Juoksu- ja kävelylajit ==== ==== Kenttälajit ==== === Naiset === ==== Juoksu- ja kävelylajit ==== ==== Kenttälajit ==== == Lähteet == * Lappeenrannan Kalevan kisojen tulospalvelu , viitattu 5.8.2007 kello 23.16 * Tilastopaja: Suomen top20 2007 , tulokset 5.8.2007 asti, viitattu 6.8.2007 === Viitteet === == Aiheesta muualla == * Kalevan kisat 2007 Lappeenrannassa Luokka:Kalevan kisat Luokka:Vuoden 2007 yleisurheilu Luokka:Lappeenrannan urheilutapahtumat
Infraero

Infraero (Empresa Brasileira de Infraestrutura Aeroportuária) on brasilialainen valtionyhtiö, joka vastaa maan siviili-ilmailun päälentokenttien ylläpidosta. Se perustettiin vuonna 1973. INFRAERO: 40 ANOS SERVINDO PESSOAS, EMPRESAS E O BRASIL. (pdf) Vuonna 2003 Infraeron vastuulla olevien lentokenttien kautta kulki noin 400 miljoonaa ihmistä, joista 96 miljoonaa oli matkustajia. Lentokentillä tapahtuu yhteensä noin 1,8 miljoonaa nousua ja laskeutumista vuosittain ja kuljetetun rahdin määrä on 1,3 miljoonaa tonnia vuodessa. Yhtiö on taloudellisesti erittäin tuottava. Sen vastuulla on 67 lentoasemaa, jotka vastaavat 97 % kaikesta säännöllisestä lentoliikenteestä Brasiliassa. Lisäksi yhtiö hoitaa 81 radionavigointiasemaa ja 32 rahtilogistiikkaterminaalia. Maanlaajuisesti yhtiöllä on palkkalistoillaan tai sopimustyössä noin 23 000 työntekijää. ==Katso myös== *Congonhas-São Paulon kansainvälinen lentoasema *Luettelo Brasilian lentoasemista ==Lähteet== ==Aiheesta muualla== * Infraero Luokka:Brasilian lentoasemat Luokka:Brasilialaiset yritykset
Tommy McCook

Tommy McCook (Thomas Matthew McCook) (3. maalistkuuta 1927–5. toukokuuta 1998) oli jamaikalainen saksofonisti (tenori, altto), joka toimi myös huilistina, säveltäjänä ja sovittajana. == Diskografia == *Top Secret (Techniques, 1969) *Horny Dub (Grounation, 1976) *Reggae In Jazz (Eve, 1976) *Cookin' Shuffle (Jamaica Authentic) *Down On Bond Street(Trojan Records) *Tommy's Last Stand (Creeole, 2001) *Blazing Horns – Tenor In Roots – 1976–1978 (Blood & Fire, 2003) *Real Cool – 1966–1977 – (Trojan Records, 2005) === Yhteistyössä: The Skatalites === *Tommy McCook & The Skatalites – The Skatalite! (Treasure Island, 1969) === Yhteistyössä: Bobby Ellis === *Green Mango (Attack, 1974) *Blazing Horns (Grove Music, 1976) === Yhteistyössä: The Aggrovators === *Brass Rockers (Striker Lee, 1975) *Cookin' (Horse/Trojan, 1975) *King Tubby Meets The Aggrovators At Dub Station (Live and Love, 1975) *Show Case (Culture press, 1975, 1992) *Disco Rockers (aka Hot Lava) (Dynamic Sound, 1992) *Instrumental Reggae (RAS, 1992) === Yhteistyössä: Yabby You === *Yabby You Meets Tommy McCook In Dub (Peacemaker) *Yabby You Meets Sly & Robie Along With Tommy McCook (Prophets) Luokka:Jamaikalaiset saksofonistit Luokka:Jamaikalaiset huilistit Luokka:Jamaikalaiset säveltäjät Luokka:Vuonna 1927 syntyneet Luokka:Vuonna 1998 kuolleet
Yehudi Wyner

Yehudi Wyner (s. 1. kesäkuuta 1929, Calgary, Alberta, Kanada) on yhdysvaltalainen säveltäjä, pianisti, kapellimestari ja musiikinopettaja. Hän kasvoi New Yorkissa. Wynerin tuotantoon kuuluu muun muassa kamarimusiikkia, vokaalimusiikkia ja lyyrinen baletti Intermedio (1974) sopraanolle ja jousille. Muita tunnettuja yksittäisiä töitä ovat Friday Evening Service (1963) ja On This Most Voluptuous Night (1982). Wynerille myönnettiin vuonna 2006 arvostettu musiikin Pulitzer-palkinto pianokonsertosta Chiavi in Mano. Neljäntoista Yalen yliopistossa viettämänsä vuoden ohella hän on opettanut State University of New York at Purchasessa, Cornellin yliopistossa, Brandeisin yliopistossa ja Harvardin yliopistossa. Hänen entisiin oppilaisiinsa kuuluvat Chester Biscardi ja Craig Walsh. Luokka:Yhdysvaltalaiset säveltäjät Luokka:Vuonna 1929 syntyneet Luokka:Elävät henkilöt Luokka:Musiikin Pulitzer-palkinnon saaneet
Michel Camdessus

Michel Camdessus (s. 1. toukokuuta 1933 Bayonne, Ranska) on ranskalainen ekonomisti ja hallintovirkamies, joka on toiminut Kansainvälisen valuuttarahaston (IMF) sekä Ranskan keskuspankin pääjohtajana. Camdessus on naimisissa ja hänellä on kuusi lasta. ==Koulutus== Camdessus opiskeli taloustieteitä Pariisin yliopistossa ja täydensi niitä Pariisin valtiotieteellisessä instituutissa (Sciences Po), joka luetaan Ranskan merkittäviin akateemista eliittiä kouluttaviin oppilaitoksiin. Hän on käynyt Kansallisen hallintokoulun (École nationale d'administration, ENA), jonka sekä poliittisen ja hallinnon johtomiehet ovat Ranskassa yleensä suorittaneet. ==Ura== Vuonna 1960 Camdessus nimitettiin virkamieheksi valtiovarainministeriön talouspolitiikan osastolle, jossa hänen alaansa oli etupäässä talouspolitiikka. Tässä tehtävässä hän toimi vuoteen 1966 saakka. Tämän jälkeen hän toimi vuoteen 1968 asti Ranskan pysyvässä edustustossa Euroopan yhteisössä ja sen talousneuvonantajana. Tämän jälkeen hän palasi Ranskan valtiovarainministeriöön, jossa hän toimi apulaisjohtajana vuodesta 1971, varajohtajana vuodesta 1974 ja johtajana vuodesta 1982. Tämän tehtävän ohella Camdessus oli Pariisin klubin puheenjohtajana vuosina 1978–1984 ja Euroopan yhteisöjen talouskomitean puheenjohtajana joulukuusta 1982 joulukuuhun 1984. Elokuussa 1984 hänet nimitettiin apulaisjohtajaksi Ranskan keskuspankkiin, ja saman vuoden marraskuussa hänet nimitettiin sen pääjohtajaksi. Tässä tehtävässä hän toimi tammikuuhun 1987, kunnes hänet nimitettiin Kansainvälisen valuuttarahaston pääjohtajaksi. ==Ura IMF:ssä== *Ensimmäinen kausi IMF:ssä 16. tammikuuta 1987 alkaen viideksi vuodeksi, *Toinen kausi IMF:ssä 16. tammikuuta 1992 alkaen viideksi vuodeksi, *Kolmas kausi IMF:ssä 16. tammikuuta 1997 alkaen viideksi vuodeksi. Tässä tehtävässä hän toimi aina eläkkeelle jäämiseensä saakka, 14:nteen helmikuuta 2000. ==Kirjoituksia== *Ethics and Finance in a Globalizing World Talouden eettiset kysymykset. *Kiina ja maailma: avustajasta kumppaniksi ==Lähteet== * * Luokka:Kansainvälisen valuuttarahaston pääjohtajat Luokka:Ranskalaiset taloustieteilijät Luokka:Vuonna 1933 syntyneet Luokka:Elävät henkilöt
Bovespa

Bovespa (Bolsa de Valores de São Paulo) on brasilialainen, São Paulossa toimiva pörssi. Se perustettiin 23. elokuuta 1890. Bovespa on Latinalaisen Amerikan suurin pörssi. Sen keskimääräinen päivittäinen vaihto on 1 221 miljoonaa realia (vuoden 2004 tilasto). Pörssi toimi valtion laitoksena vuoteen 1966 asti, jolloin siitä tuli voittoa tavoittelematon yhteisö. Bovespassa käydään kauppaa noin 550 yhtiön osakkeilla. ==Lähteet== ==Aiheesta muualla== * Bovespa * Bovespan historia * Bovespassa listatut yhtiöt Luokka:São Paulo (kaupunki) Luokka:Brasilialaiset yritykset Luokka:Arvopaperipörssit
Kim Possible (1. tuotantokausi)

Kim Possiblen 1. tuotantokausi alkoi Yhdysvalloissa 7. kesäkuuta 2002 jaksolla Crush. 1. kausi käsittää 21 jaksoa. Yhdysvalloissa ensimmäisen kauden esitys päättyi 16. toukokuuta 2003. Suomessa 1. kausi käynnistyi 8. tammikuuta 2007 ja päättyi 22. maaliskuuta 2007. ==Jaksoluettelo== ===Crush=== ===Sink or Swim=== ===The New Ron=== ===Tick-Tick-Tick=== ===Downhill=== ===Bueno Nacho=== ===Number One=== ===Mind Games=== ===Attack of the Killer Bebes=== ===Royal Pain=== ===Coach Possible=== ===Pain King vs. Cleopatra=== ===Monkey Fist Strikes=== ===October 31st=== ===All the News=== ===Kimitation Nation=== ===The Twin Factor=== === Animal Attraction === === Monkey Ninjas in Space === === Ron the Man === === Low Budget === ==Katso myös== *Luettelo televisiosarjan Kim Possible jaksoista Luokka:Kim Possible Luokka:Tuotantokaudet
Kortekylä

Kortekylä on noin 200 asukkaan kylä Alajärven kaupungissa, noin viidentoista kilometrin päästä keskustasta. Kylällä on sijainnut muun muassa oma ala-aste, joka lakkautettiin keväällä 2006 liian vähäisen oppilasmäärän vuoksi. Koulun tiloihin on tulossa vanhusten hoitokoti. Luokka:Alajärven kylät
Asperges

Asperges (lat., johdettu sanasta aspergere, "puhdistaa") on katolisessa kirkossa riitti, jossa pappi pirskottaa siunattua vettä alttarin, kirkkotilan ja seurakunnan ylle. Pirskottamisessa käytetään erityistä tarkoitusta varten valmistettua vihmointa eli pirskotusvälinettä nimeltään aspergillium. Asperges on saanut nimensä latinankielisen raamatunkäännöksen Vulgatan psalmi 51:9:stä, joka alkaa sanoilla Asperges me, Domine... ("Puhdista minut, oi Herra..."). Asperges-riitin tarkoituksena on vertauskuvata Jumalan puhdistavaa voimaa, joka puhdistaa kirkon ja seurakunnan ja tekee sen Jumalan edessä tahrattomaksi. Koska Hesekielin kirjan 36:25–26 liittää veden puhdistavan voiman Jumalan Hengen työhön, kuvaa asperges myös Hengen uudistavaa ja puhdistavaa työtä kirkossa. Puhdistautumisen lisäksi asperges kuvaa myös ihmisten parannuksen tekoa ja katumusta, jota pidetään ihmisen puhdistautumisen edellytyksenä. Koska ihmisen puhdistuminen synnistä ja uudistuminen Hengellä tapahtuu katolisen teologian mukaan kasteessa, mielletään asperges myös kasteen uudistamiseksi ja muistamiseksi. Asperges aloitetaan tavallisesti kirkon sakaristossa, jossa pappi siunaa liturgiseen asuun puettuna veden. Samalla hän lukee rukouksen, joka muistuttaa veden pelastushistoriallisesta merkityksestä. Hän voi myös lisätä veteen suolaa, mikäli tämä kuuluu paikallisiin tapoihin. Tämän jälkeen hän siirtyy kirkkoon itse seremoniaa varten. Tridentiinisessä messussa asperges edelsi tavallisesti jokaista juhlallista messua ja myös sunnuntain laulettua päämessua. Siinä pappi pirskotti vedellä ensin alttarin etupuolen ja päällisen, sen jälkeen itsensä ja messupalvelijat sekä lopuksi messuun kokoontuneen seurakunnan. Nykyään tämä rituaali suoritetaan tavallisesti vain erityisen juhlavissa messuissa. Tapana on, että katoliset tekevät ristinmerkin, kun heidän ylleen pirskotetaan vettä. Samalla he lausuvat rukouksen kasteensa muistamiseksi ja uudistavat mielessään kastelupaukset. Pirskottamisen aikana kuoro tai messupalvelijat voivat laulaa koraalia: Asperges me, Domine, hysoppo, et mundabor: lavabis me, et super nivem dealbabor.(Ps. 51,9) Miserere mei, Deus, secundum magnam misericordiam tuam. ("Puhdista minut, oi Herra, iisopilla, ja minä puhdistun; pese minut, niin tulen lunta valkeammaksi (Ps. 51:9) Armahda minua, oi Jumala, sinun suuren laupeutesi mukaan.") Myös muita raamatunlauseita voitiin laulaa, esimerkiksi Hesekiel 36:25–26 ja 1. Pietarin kirje 1:3–5. Aspergesia ei suoriteta, mikäli alttarille on asetettu ehtoollisleipä seurakuntalaisten palvottavaksi. Ehtoollisleivän, jonka katsotaan olevan olemuksellisesti Kristuksen ruumis, ei haluta kostuvan siunatusta vedestä. Useat jumalanpalvelustutkijat ovat kuitenkin sitä mieltä, että vain alttarin pirskottaminen tulisi tässä tapauksessa jättää, ei seurakunnan vihmomista vedellä. Pääsiäisaikana asperges-rituaalia ei suoriteta, vaan sen korvaa Vidi aquam. Luokka:Katolinen liturgia Luokka:Jumalanpalvelukset Luokka:Messu
Café Kuluma

thumb|210px|Café Kuluma Café Kuluma on oululainen juomaravintola, joka on perustettu keväällä 2004. Kuluma sijaitsee Oulun keskustassa kävelykatu Rotuaarin varrella. Ravintola on tullut tunnetuksi erityisesti liekitetyistä drinkeistään. Café Kuluma valittiin kesällä 2007 ravintola-alan ammattilaisten Best Bars -äänestyksessä kahdeksanneksi – ensimmäisenä Helsingin ulkopuolisena juomaravintolana. == Lähteet == == Aiheesta muualla == * Kuluman omat kotisivut Luokka:Pokkinen Luokka:Ravintolat Oulussa
St. Augustine

St. Augustine on kaupunki Floridan osavaltiossa, Yhdysvalloissa. Se on Yhdysvaltain vanhin jatkuvasti asutettu eurooppalaisten perustama kaupunki. Sen perustivat espanjalaiset vuonna 1565. Vuoden väestönlaskennassa kaupungin asukasluku oli 13 011. Sen pinta-ala on 27,8 neliökilometriä, josta vettä on 6,1 neliökilometriä. Asukastiheys on 534,7 as./km². Kaupungissa on edelleen nähtävillä rakennuksia Espanjan siirtomaa-ajalta. == Väestö == Kaupungin asukkaista 81,4 prosenttia on valkoisia, 9,41 prosenttia mustia ja 6,15 prosenttia latinalaisamerikkalaisia. 96,6 prosenttia asukkaista on Yhdysvaltain kansalaisia. Kaupungin väestön keski-ikä on 42,1 vuotta. ==Kuvia kaupungista== Tiedosto:Saint Augustine,Florida,USA. - panoramio (13).jpg|Espanjalaisten rakennuttama linnoitus Castillo de San Marcos St. Augustinessa. Tiedosto:St. Augustine Lighthouse 4.JPG|St. Augustinen majakka. Tiedosto:St Aug Mem Presby Church03.jpg|Memorial Presbyterian Church. ==Lähteet== ===Viitteet=== == Aiheesta muualla == * City of St. Augustin Luokka:Floridan kaupungit
Vidi aquam

Vidi aquam (lat. "Näin veden") on seremonia, joka korvaa katolisessa kirkossa asperges-seremonian pääsiäisaikana, siis pääsiäisen ja helluntain välisenä aikana. Tällöin seremonia muistuttaa korostetusti kasteen uudistamisesta ja katumuksen ja parannuksenteon muistaminen jää vähemmälle. Käytännössä seremonia muistuttaa ulkoisesti aspergesia: pappi pirskottaa ensin alttarin, sitten itsensä ja messupalvelijat ja lopuksi messuun kokoontuneen kansan. Eroja on ennen muuta kaksi: Pääsiäisaikana vihmomiseen käytetään vihkiveden (joka on siunattua eli vihittyä vettä) sijasta kastevettä (joka puolestaan on vettä, jota on käytetty kastaessa) ja toimituksen aikana lauletaan eri hymnejä. Toimitus on saanut nimensä vidi aquam -hymnistä, joka on tavallisin pääsiäisaikaan laulettava hymni. Se kuuluu: Vidi aquam egredientem de templo, a latere dextro, alleluja: et omnes ad quos pervenit aqua ista, salvi facti sunt, et dicent: alleluja, alleluja.(Ps. 117,1) Confitemini Domino, quoniam bonus: quoniam in saeculum misericordia eius. Käännös suomeksi: "Näin veden virtaavan temppelin oikealta puolelta, halleluja, ja kaikki jota sitä vettä joivat, tulivat terveiksi, (tai: kaikki, jotka tulivat veden luo, pelastuivat) ja he sanovat: halleluja, halleluja (Ps. 118:1). Ylistäkää Herraa, sillä hän on hyvä, hänen armonsa pysyy iankaikkisesti." Lauseen omalaatuinen kielikuva on peräisin profeetta Hesekielin kirjasta. Siinä profeetta näkee näyn lopunajallisesta temppelistä, josta maailmalle virtaavat eläväksi tekevän veden virrat. Kristillinen tulkinta on ymmärtänyt tämän viittaukseksi joko Jeesukseen Kristukseen tai kristilliseen kirkkoon. Tridentiinisessä messussa vidi aquam toimitettiin pääsiäisaikana yleisesti, mutta nykyään se on harvinaisempi. Seremonia kuuluu ennen muuta pääsiäisyön messuun, jossa seurakunta pirskotetaan kastevedellä sen uudistettua kasteen lupaukset. Luokka:Katolinen liturgia Luokka:Jumalanpalvelukset Luokka:Messu Luokka:Pääsiäisen jumalanpalvelus Luokka:Latinankieliset fraasit
Waldir Pires

Francisco Waldir Pires de Sousa, tunnettu paremmin nimellä Waldir Pires (21. lokakuuta 1926 Acajutiba, Brasilia − 22. kesäkuuta 2018Waldir Pires morre aos 91 anos) oli brasilialainen poliitikko. Hän toimi maan puolustusministerinä 31. maaliskuuta 2006 lähtien, kunnes presidentti Luiz Inácio Lula da Silva erotti hänet 25. heinäkuuta 2007. Piresiä on syytetty tehottomasta johtamisesta Brasilian ilmailukriisissä 2006–2007, joka kulminoitui TAM Linhas Aéreasin lennon 3054 suuronnettomuuteen 17. heinäkuuta 2007. Hänet korvasi puolustusministerinä entinen Brasilian Korkeimman oikeuden presidentti Nelson Jobim. Waldir Pires toimi myös Bahian osavaltion kuvernöörinä ajanjakson 15. maaliskuuta 1987 - 14\. toukokuuta 1989. ==Lähteet== Luokka:Brasilialaiset poliitikot Luokka:Vuonna 1926 syntyneet Luokka:Vuonna 2018 kuolleet
Carlito’s Way

Carlito’s Way (tv-esityksessä myös nimellä Carlito) on vuonna 1993 ensi- iltansa saanut rikoselokuva. Elokuvan on ohjannut Brian De Palma ja pääosissa ovat Al Pacino sekä Sean Penn. Elokuva kertoo Carlito Brigantesta (Al Pacino), joka viiden vankilavuoden jälkeen vapautuu vankilasta asianajajansa David Kleinfeldin (Sean Penn) ansiosta. Carlito on saanut tarpeekseen rikollisesta elämästä ja päättää lopettaa huumebisneksensä ja aloittaa uuden rehellisen elämän. Mutta Carliton rikollinen menneisyys pitää häntä lujassa otteessaan, ja lupauksetkin alkavat pikkuhiljaa lipsua. Samalla Davidin huumeriippuvuus pahenee ja saa hänet mukaan rikoksiin. == Rooleissa == ==Arvioita== Video- oppaassa vuodelta 1994 Bello Romano antaa Carlito’s Waylle neljä tähteä viidestä, mikä vastaa sanallista arviota ”erinomainen”. ==Lähteet== Luokka:Vuoden 1993 yhdysvaltalaiset elokuvat Luokka:Brian De Palman ohjaamat elokuvat Luokka:David Koeppin käsikirjoittamat elokuvat Luokka:Yhdysvaltalaiset rikosdraamaelokuvat Luokka:Mafiaelokuvat
Nelson Jobim

Nelson Azevedo Jobim (s. 12. huhtikuuta 1946, Santa Maria, Brasilia) on brasilialainen juristi ja poliitikko. Jobim toimii Brasilian puolustusministerinä. Hän on toiminut aikaisemmin myös maansa Korkeimman oikeuden presidenttinä. Jobim nousi virkaansa presidentti Luiz Inácio Lula da Silvan erotettua edellisen puolustusministeri Waldir Piresin 25. heinäkuuta 2007 Brasilian ilmailukriisin takia. ==Lähteet== ==Aiheesta muualla== *Nelson Azevedo Jobimin biografia Luokka:Brasilialaiset poliitikot Luokka:Vuonna 1946 syntyneet Luokka:Elävät henkilöt
Dynamiittivaihde

Dynamiittivaihde (, , km 199+185) on rautatieliikennepaikka Suomen rataverkkoon kuuluvalla rataosuudella . Linjavaihteeksi luokiteltu rautatieliikennepaikka sijaitsee Hangon kaupungissa noin kahdeksan kilometrin päässä Hangon rautatieasemalta Karjaan suuntaan. Liikennepaikalla on ainoastaan tavaraliikennettä, eikä siellä ole asemarakennusta. Vuoden 1976 loppuun saakka liikennepaikka sijaitsi Bromarvin kunnan alueella. Liikennepaikan ratapiha käsittää Karjaan–Hangon radasta haarautuvan erkanemisvaihteen sekä kaksi noin 150 metrin mittaista sivuraidetta, joilla on myös veturin ympäriajomahdollisuus. Liikennepaikka palvelee Forcit Oy:n kuljetuksia. Vaihteen yhteydessä toimi myös henkilöliikenteen seisake vuosina 1939–1977. Hankoniemen pohjoisrannalle perustettiin räjähdysainetehdas vuonna 1893. Tehdas sijoitettiin turvallisuussyistä harvaan asutulle alueelle Hangon kaupungin ja Santalan kartanon välimaastoon. Toisaalta sijoittamiseen vaikuttivat hyvät kuljetusyhteydet niin rautateitse kuin vesitsekin. Räjähdysainetehtaalla oli käytössä kapearaiteinen tehdasrata vuosina 1901–1937. Tehdasradan päähän avattiin vuonna 1914 Finska Forcit A.B.:n eli vuodesta 1920 Dynamiittiraiteen liikennepaikka (ruots. Dynamitspåret). Kapearaiteisen radan tilalle valmistui vuonna 1937 normaaliraiteinen rata, ja kaksi vuotta myöhemmin vaihteen yhteyteen avattiin samanniminen seisake. Talvisodan jälkeen liikennepaikka jäi Hangon vuokra-alueelle. Alueen takaisinvaltauksen jälkeen loppuvuonna 1941 seisake otettiin uudelleen käyttöön ja sen nimeksi tuli Dynamiittitehdas (ruots. Dynamitfabrik). Vuonna 1943 seisake ja vaihde yhdistettiin Dynamiittivaihde-nimiseksi laiturivaihteeksi. Liikennepaikka muutettiin miehittämättömäksi seisakevaihteeksi vuonna 1963 ja henkilöliikenne lakkautettiin vuonna 1977. Dynamiittivaihde risteää valtatien 25 tasoristeyksessä. == Lähteet == Luokka:Hangon rautatieliikennepaikat
Ź

Ź (ź) on latinalainen aakkonen, joka koostuu Z-kirjaimesta, jonka päällä on aksentti. Se ääntyy , eli suhu-z "ž". Sitä käytetään ainakin puolan kielessä, montenegron kielessä, alasorbin kielessä ja emiliano-romagnolon kielessä. Luokka:Latinalaiset kirjaimet
Ŝ

Ŝ (ŝ) on latinalaiseen kirjaimistoon kuuluva kirjain. Esperantossa se on soinnittoman postalveolaarisen frikatiivin [] merkki, jota suomessa ja joissakin muissa kielissä vastaa lähinnä š, venäjässä ш, englannissa tavallisimmin sh ja saksassa sch. Kirjainta ŝ käytetään ISO 9 -standardin mukaisessa kyrillisen tekstin (esim. venäjän) translitteroinnissa kirjaimen щ vastineena. Suomen kielen ns. kansallisen kaavan mukaan käytetään vastaavasti kirjainkolmikkoa štš, ja myös muissa kielissä sillä on yleensä monikirjaiminen vastine, esim. šč, shch, schtsch, chtch, sjtj. Nimi, jonka asu suomessa yleensä on Hruštšov (tai Hruštšev), kirjoitetaan ISO 9 -normin mukaan Hruŝëv. == Katso myös == *Ĉ *Ĝ *Ĥ *Ĵ *Ŭ Luokka:Esperanto Luokka:Latinalaiset kirjaimet id:Sirkumfleks#Ŝŝ
M/S Sininen Ajatus

M/S Sininen Ajatus oli Virroilla rakennettu ja vuonna 1990 käyttöön otettu sisävesilaiva, joka risteili Nuasjärvellä Kajaanin ja Sotkamon Vuokatin välillä 1990-luvun alussa. Laivan yhtenä satamana oli Katinkullan lomakeskus Nuasjärven rannalla. Laiva tuli uutena kyseiselle reitille ja siihen mahtui 80 matkustajaa. Liikennöinti reitillä ei kuntaomisteisena (Kajaani, Sotkamo) kannattanut ja laiva myytiin ulkomaille. ==Aiheesta muualla== * http://www.shipspotting.com/gallery/photo.php?lid=260840 Sininen Ajatus
Hectorock

Hectorock on Hectorin (s. 1947) kahden studioalbumin nimi: * Hectorock I, 1974 * Hectorock II, 1985
Peoria (Illinois)

Peoria on kaupunki Illinoisjoen varrella Peorian piirikunnassa Illinoisin osavaltiossa Yhdysvalloissa. Vuoden 2019 arvion mukaan Peoriassa asui 110 417 asukasta. Yksi alueen suurimmista yrityksistä on Caterpillar, joka valmistaa puskutraktoreita, kaivinkoneita ja muunlaisia työkoneita. Peoriassa oli Peoria Rivermen -niminen jääkiekkoseura, joka pelasi AHL-liigaa vuosina 2005–2013. Peoria sijaitsee valtatie 74:n ja 155:n varrella, minkä takia se on suosittu pysähdyspaikka. Peoria sijaitsee noin 253 kilometriä (157 mailia) Chicagosta lounaaseen. Caterpillar on siirtänyt pääkonttorinsa Peoriasta pois Deerfieldiin, Illinoisiin.https://www.wsj.com/articles/caterpillar-to-move- headquarters-to-chicago-suburb-of-deerfield-ill-1492640649 == Lähteet == == Aiheesta muualla == *Kaupungin kotisivut Luokka:Illinois’n kaupungit
Tărgovište

Tărgovište () on kaupunki Bulgariassa. Se on myös Tărgovišten alueen pääkaupunki. Kaupungin asukasluku on 37 611 ja koko Tărgovišten kunnan asukasluku on 57 263. Nimi Tărgovište tarkoittaa toria. Kaupungista tuli kuuluisa torikaupunki 1700- ja 1800-luvuilla. ==Lähteet== Targoviste Luokka:Tărgovišten alue